Konstantin von Baranoff

Konstantin von Baranoff (vene Константин Алексеевич Баранов; 3. juuni (vkj 22. mai) 1859 Tallinn – 9. juuli 1936) oli Venemaa sõjaväelane (kindralmajor). Ta õppis Peterburis Pauli sõjakoolis (1876–1878), 1881. aastast teenis Semjonovi kaardiväepolgus, sai 1902 polkovnikuks, osales 1905. aasta revolutsiooni maha surumises Moskvas, oli Püha Anna ordeni 2. klassi kavaler, Jamburgis paiknenud 146. Tsaritsõni jalaväepolgu (vene Царицынский 146-й пехотный полк) komandör (1907–1918), ning 1910. aastast Lohu ja Röa viimane võõrandamiseelne mõisaomanik, kes elas Lohu mõisa valitsejamajas kuni surmani 1936. Tema vanemad olid Tallinnas sündinud Pahkla mõisaomanik ja eruratsaväekapten Alexei von Baranoff (1820–1863) ja Juliane Marie Helene von Helffreich (1829–1912), kes oli 1812. aasta Isamaasõja kangelase ja Lohu mõisniku Gotthard August von Helffreichi (1776–1843) tütar. Tema ema abiellus lesena 1867 abikaasa venna ja Prääma mõisaomaniku Trofim Heinrich von Baranoffiga. Konstantin von Baranoff abiellus esmalt 1892 Peterburis Jenny Luise Auguste von Reuterniga (1869–1893) ja hiljem 1896 Marie Elisabeth von Reuterniga (1864–), kes olid salanõuniku ja Peterburi evangeelse-luterliku konsistooriumi presidendi (1878–1897) Basil von Reuterni (1829–1897; Василий Евграфович Рейтерн) ja Järvakandi paruness Sophie Taube (1837–1869) tütred. Konstantin von Baranoffi teisest abielust sündisid: Tatjana Charlotte (1897 Gattšina – ?), haiglaõde Riias Alexei Basil (1898 Peterburi – ?), filosoofiadoktor Göttingenis, abiellus 1927 Aachenis Maria Janseniga (sündinud 1900 Essenis). Konstantin Alexander (1900 Peterburi – ?), insener Berliinis. Marie Jenny Auguste (1905 Gattšina – 1979 Augsburg), abiellus 1927 Viinis hilisema Hamburgi Ülikooli ajaloolase ja Berliini Tehnikaülikooli ajalooprofessori Johann Albrecht von Rantzauga (1900 Schwerin–1993 Fischach) Konstantin von Baranoffi abikaasade vanavanemad olid Valgamaalt pärit ja vene sõjaväelasena Leipzigi lahingus saadud vigastuse tõttu käe kaotanud maalikunstnik Gerhardt Wilhelm von Reutern (1794–1865; ru) ja Charlotte von Schwertzell. Abikaasade onudest Alexander von Reutern (1824–1879; Александр Гергардович Рейтерн) oli kindralleitnant, kindraladjutant ja keiser Aleksander II tiibadjutant, ning Gerhard von Reutern (1836–1918; Евграф Евграфович Рейтерн) heeroldmeister ja senaator, ning tädi Elisabeth von Reutern (1821–1856; ru) oli abielus vene luuletaja Vassili Žukovskiga. Чувардин Герман Сергеевич: "Русская императорская гвардия в событиях революции 1905-1907 гг." / Общество историков России С. 92-104 Erik-Amburger-Datenbank: Konstantin von Baranoff (russ.: Alekseevič)[alaline kõdulink] Baranoffid raamatus: "Genealogisches Handbuch der baltischen Ritterschaften", Teil 2,2: Estland, Görlitz, 1930, lk. 28-29 Erik-Amburger-Datenbank: Joseph Gerhard Wilhelm von Reutern (russ.: Vasilij Evgrafovič)[alaline kõdulink] Taubed raamatus: "Genealogisches Handbuch der baltischen Ritterschaften, Teil 2, Band 1.2: Estland, Görlitz, 1930, lk.386 Eesti Rahvusarhiivi Saaga veebikeskkond: Hageri koguduse personaalraamat III., EAA.3154.1.23; 1898-1912 (vaatamiseks vajalik registreerimine) Исаков, Сергей Геннадиевич: Биографика. / I, Русские деятели в Эстонии XX века., Тарту : Тартуский университет, 2005 (Sergei Issakov: Biograafika I: Vene tegelased Eestis 20. sajandil. Tartu Ülikool ja Eesti Rahvusarhiiv 2005) ISBN 9985404637 Абисогомян, Роман А. : "ПРИЛОЖЕНИЕ к магистерской диссертации Р. Абисогомяна «Роль русских военных деятелей в общественной и культурной жизни Эстонской Республики 1920-1930 гг. и их литературное наследие. Биографический справочник. (с.10) Тартуский университет, 2007 (Roman Abisogomjani magistritöö: "Vene sõjaväelaste roll Eesti Vabariigi ühiskondlikus ja kultuurielus 1920.–1930. aastatel ning nende kirjanduspärand." (Juhendaja em-prof Sergei Issakov), Tartu Ülikool 2007 Digitaalselt[1])